Publication: Magyar Közlöny
Issue: MK-2008-84 (Year: 2008, Number: 84)
Era: 2004-2010
Section: irányelv átültetésével kapcsolatos tagállami rendelkezések szövegét küldjék meg az Európai Bizottságnak. E kötelezettséget hazánk csak akkor tudja teljesíteni, ha az önkormányzatok által alkotott rendeletekben meghatározott követelményekrõl, engedélyezési eljárásokról is rendelkezésre állnak az elõbbiekben ismertetett adatok. Ezért felhívjuk az önkormányzatok figyelmét, hogy az elektronikus információszabadságról szóló 2005. évi XC. törvény értelmében 2008. július 1-jét követõen valamennyi önkormányzat köteles rendeleteit elektronikus úton is megküldeni a közigazgatási hivatalok részére.
Paragraph Index: 1496

2. Határon átnyúló, ideiglenes jelleggel nyújtott szolgáltatásra vonatkozó rendelkezések A határon átnyúló szolgáltatást letelepedés nélkül nyújtó vállalkozások esetében az irányelv megerõsíti a szolgáltatás nyújtásának szabadságát (pl. a tagállamok nem írhatják elõ, hogy egy átmeneti jelleggel szolgáltatást nyújtani akaró, más tagállamban letelepedett vállalkozás területükön telephellyel rendelkezzen, vagy engedélyt szerezzen be az illetékes hatóságoktól, beleértve a nyilvántartásba vételi kötelezettséget is). Rögzíti az irányelv továbbá, hogy tagállami korlátozásokat, követelményeket csak a közrend, közbiztonság, közegészségügy, környezetvédelem és foglalkoztatási feltételek vonatkozásában lehet fenntartani. A tagállami követelményeknek azonban meg kell felelniük a diszkriminációmentesség, illetve az arányosság elveinek is. Egyes szolgáltatásokra azonban nem vonatkoznak a határokon átnyúló szolgáltatásokra vonatkozó szabályok (pl. ügyvédi szolgáltatások, postai, gáz-, villamosenergia-szolgáltatások, könyvvizsgálói szolgáltatások).

Source: https://magyarkozlony.hu/hivatalos-lapok/9a6d9541331256546d4af52d93d8f97379eb18c1/dokumentumok/11068e7f11bd61188d5f8d10983dced31d61a723/letoltes